Fa o batla go dira thekontle ya sejanaga se se dirisitsweng go se tlisa mo Aforika borwa o tshwanetse go fiwa tetla e e kgethegileng go tswa go Bodiredi jwa Dikgwebo le Intaseteri kgotsa boemedi jwa bona. Bodiredi bo tla swetsa fa e le gore go ka tswela batho mosola go reka dijanaga tse di dirisitsweng go di tlisa mo Aforika borwa.
Diphemiti tsa thekontle di botlhokwa go netefatsa gore dithoto tsa thekontle tse di dirisitsweng ga di senye intaseteri ya Metshelo e e Kopanetsweng ya Aforika borwa South African Customs Union . Tirelo e thusa gore go nne le taolo ya tshireletsego le gore barekisi ba tsholetse maemo a boleng jwa dithoto.
Sitlholola foromo ya kopo, IE 462.
Naya ba Lefapha khopi e e kanisitsweng ya lekwaloitshupo la gago.
Naya ba Lefapha khopi e e kanisitsweng ya setefikeiti sa ikwadiso ya sejanaga sa gago.
Go ka tsaya malatsi a le mararo go konosetsa tiro e.
Tirelo e ga e duelelwe.